《郊外》
宋代·赵公豫

秋色全摇落，幽寻兴未穷。閒云回远岫，飞鸟下孤桐。

人事寒相迫，枫林老益红。胜游堪自适，何必上崆峒。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。